ร้อยแปดพันเก้า : ซื้อเครื่องบินจอดข้างบ้าน เติมฝันวัยเด็ก
ความนิยมชมชอบของบางสิ่งบางอย่างมีกันตั้งแต่สมัยเป็นเด็ก บางคนชอบรถยนต์ บางคนชอบมอเตอร์ไซค์ หรืออยากมีโน่นอยากมีนี่ตามรสนิยมของใครของมัน,แต่ด้วยขาดโอกาสหรือความไม่พร้อมต่างๆนานา ทำให้ไม่ได้ทำ หรือไม่ได้เป็นเจ้าของครอบครอง กว่าจะมาสมหวังได้ก็ต้องรอความพร้อมมาจนถึงวัยกลางคนเลยทีเดียวเหมือนกับวิศวกรรุ่นใหญ่รายนี้,โรเบิร์ต เซดลาร์ วิศวกรก่อสร้าง อายุ 50 ปี ผู้หลงรักเครื่องบินเป็นชีวิตจิตใจ ลงทุนซื้อเครื่องบินลำใหญ่บิ๊กไซส์มาจอดข้างบ้านที่อยู่ในหมู่บ้านเล็กๆแห่งหนึ่งที่มีวิวทิวทัศน์สวยงามติดหุบเขา ตั้งอยู่ทางตะวันตกเฉียงเหนือของประเทศโครเอเชีย,เครื่องบินโดยสารที่เซดลาร์ซื้อมาครอบครอง เป็นรุ่น ฟอกเกอร์–100 (Fokker–100) ของบริษัทฟอกเกอร์ สัญชาติเนเธอร์แลนด์ที่ล้มละลายไปเมื่อปี พ.ศ.2539 เขาขนมาจอดนอนราบเรียบในพื้นที่สวนข้างบ้าน โดยตัดแยกส่วน เป็นซากเป็นชิ้นส่วน ทำเลียนแบบเหตุการณ์อุบัติเหตุเครื่องบินตก,เครื่องบินฟอกเกอร์-100 ลำนี้ ผลิตเมื่อปี พ.ศ.2534 จุผู้โดยสารได้ 100 คน ถูกใช้งานเดินทางไปรอบโลกตลอดเวลา 23 ปี ผ่านมือบริษัทหลายแห่ง ทั้งในอินโดนีเซีย เม็กซิโก บราซิล และโครเอเชีย ตอนนี้ได้เวลาเกษียณนอนพักยาว,ขั้นตอนการขนส่งลำเลียงเครื่องบินจากสนามบินที่ห่างหมู่บ้านออกไป 340 กิโลเมตร เป็นงานใหญ่ ไม่ง่าย,ด้วยขนาดความกว้างของปีกและความยาวของลำตัวเครื่อง จะขนมาทีเดียวพร้อมกันลำบากแน่ จึงต้องหั่นซอยเป็นชิ้นส่วน ค่อยๆ ทยอยขนมาทีละชิ้นสองชิ้น, เซดลาร์ กล่าว,กระบวนการแยกชิ้นส่วนเครื่องบินใช้เวลา 6 สัปดาห์ ส่วนการขนส่งลำเลียงมาที่บ้านใช้เวลา 5 วัน,ตอนนี้นำชิ้นส่วนประกอบเข้ากันใหม่ ซ่อมชิ้นส่วนที่ชำรุด ทาสีใหม่ ส่วนห้องค็อกพิตติดตั้งเครื่องจำลองการบิน (flight simulator) 2 เครื่อง ไว้ให้คนฝึกบินเล่นๆ เซดลาร์ กล่าวเสริม,วิศวกรหนุ่มใหญ่ ไม่บอกยอดเงินซื้อมาเท่าไหร่ แต่บอกว่า การมีเครื่องบินจอดที่บ้าน เป็นความคิดความฝันตั้งแต่สมัยเป็นเด็กเพราะชื่นชอบเข้าขั้นหลงใหลเครื่องบินเอามากๆ,และใช่ว่าจะขนมาจอดเฉยๆ เซดลาร์กับเพื่อนๆ ได้แนวคิดใช้ประโยชน์จากซากเครื่องบินเก่าที่ถูกรื้อไส้ในออกหมด ไม่ว่าแถวที่นั่งผู้โดยสาร อุปกรณ์ในห้องค็อกพิตนักบิน และเครื่องยนต์ ภายในตัวเครื่องจึงเหลือแต่พื้นที่โล่งๆกันแล้ว,โดยคิดทำให้เป็นแหล่งท่องเที่ยว และให้เช่าพื้นที่จัดอีเวนต์หรืองานปาร์ตี้ได้ทุกงาน แล้วแต่ผู้สนใจจะจัด งานแต่งงานหรืองานฉลองวันเกิดก็ยังได้,ถ้าซ่อมแซมทาสีใหม่เอี่ยมและติดตั้งเครื่องจำลองการบินครบถ้วน เซดลาร์จะเปิดต่อสาธารณะให้เข้าดูและเช่าจัดกิจกรรมได้ ในวันที่ 8 มีนาคมปีหน้า ตรงกับวันคล้ายวันเกิดครบ 51 ปีพอดี,และเมื่อถึงเวลานั้นแล้ว คนที่สัญจรผ่านไปมาที่เคยรู้สึกฉงนสนเท่ห์กับซากเครื่องบินลำใหญ่จอดข้างบ้านเซดลาร์คงหายสงสัยกันล่ะ.,@ฒ คอกาแฟ
โรเบิร์ต เซดลาร์ วิศวกรก่อสร้าง อายุ 50 ปี ผู้หลงรักเครื่องบินเป็นชีวิตจิตใจ ลงทุนซื้อเครื่องบินลำใหญ่บิ๊กไซส์มาจอดข้างบ้านที่อยู่ในหมู่บ้านเล็กๆแห่งหนึ่งที่มีวิวทิวทัศน์สวยงามติดหุบเขา
ซื้อเครื่องบิน,จอดข้างบ้าน,ร้อยแปดพันเก้า,@ฒ คอกาแฟ,ความฝันวัยเด็ก